b'\n_START_ARTICLE_\nPovilas Gylys (1947)\n_START_PARAGRAPH_\nPovilas Gylys (g. 1947 m. vasario 1 d. Vilniuje) \xe2\x80\x93 choro dirigentas ir pedagogas.\n_START_SECTION_\nBiografija\n_START_PARAGRAPH_\nMok\xc4\x97si Vilniaus 1-ojoje vaik\xc5\xb3 muzikos mokykloje ir dainavo Mokytoj\xc5\xb3 nam\xc5\xb3 berniuk\xc5\xb3 chore \xe2\x80\x9e\xc4\x84\xc5\xbeuoliukas". 1962\xe2\x80\x931964 m. choro dirigavimo mok\xc4\x97si J. Tallat-Kelp\xc5\xa1os muzikos technikume (d\xc4\x97st. L. Abarius ir E. Sapranavi\xc4\x8dius). 1964\xe2\x80\x931970 m. choro dirigavimo studijas t\xc4\x99s\xc4\x97 Lietuvos valstybin\xc4\x97je konservatorijoje (prof. A. Budri\xc5\xabno ir vyr. d\xc4\x97st. H. Perel\xc5\xa1teino klas\xc4\x97s). Konservatorij\xc4\x85 baig\xc4\x99s su pagyrimu, 1971\xe2\x80\x931973 m. choro dirigavimo \xc5\xbeinias gilino Leningrado valstybin\xc4\x97s N. Rimskio-Korsakovo konservatorijos aspirant\xc5\xabroje (prof. A. Michailovo klas\xc4\x97). 1977\xe2\x80\x931978 m. sta\xc5\xbeavo Vienos auk\xc5\xa1tojoje muzikos ir scenos meno mokykloje pas prof. G. Teuring\xc4\x85 ir prof. K. Osterreicher\xc4\xaf._NEWLINE_1965\xe2\x80\x931971 m. Respublikini\xc5\xb3 mokytoj\xc5\xb3 nam\xc5\xb3 berniuk\xc5\xb3 choro \xe2\x80\x9e\xc4\x84\xc5\xbeuoliukas\xe2\x80\x9c chormeisteris ir dirigentas, 1969\xe2\x80\x931971 m. Vilniaus vyr\xc5\xb3 choro \xe2\x80\x9eVarpas" chormeisteris, 1973\xe2\x80\x931975 m. meno vadovas ir dirigentas. Choro repertuar\xc4\x85 papild\xc4\x97 u\xc5\xbesienio klasik\xc5\xb3 ir lietuvi\xc5\xb3 kompozitori\xc5\xb3 k\xc5\xabriniais, koncert\xc5\xb3 sureng\xc4\x97 Vilniuje, Kaune, Minske, Gardine, dalyvavo Kauno miesto XXV dain\xc5\xb3 \xc5\xa1vent\xc4\x97je, 1974 m. koncertavo Vengrijoje (Debreceno F. Liszto konservatorijoje ir kitur)._NEWLINE_1976\xe2\x80\x931981 m. Vilniaus valstybinio universiteto akademinio mi\xc5\xa1riojo choro meno vadovas ir zikos festivalyje \xc5\xa0iauliuose, koncert\xc5\xb3 sureng\xc4\x97 Kaune, Rygoje, Taline, Leningrade, Tbilisyje, gastroliavo Lenkijoje, Bulgarijoje ir \xc4\x8cekoslovakijoje. 1980 m. dirigentas sub\xc5\xabr\xc4\x97 Vilniaus miesto jaunimo kamerin\xc4\xaf mi\xc5\xa1r\xc5\xb3j\xc4\xaf chor\xc4\x85 ir sureng\xc4\x97 kelet\xc4\x85 koncert\xc5\xb3 Vilniuje, Kaune, Klaip\xc4\x97doje, 1979 m. IV Stasio \xc5\xa0imkaus chor\xc5\xb3 konkurse laim\xc4\x97jo tre\xc4\x8di\xc4\x85j\xc4\x85 viet\xc4\x85._NEWLINE_1981\xe2\x80\x931989 m. Lietuvos radijo ir televizijos valstybinio komiteto mi\xc5\xa1riojo choro meno vadovas ir vyr. dirigentas. \xc4\xae kolektyv\xc4\x85 \xc4\xaftrauk\xc4\x97 nema\xc5\xbea jaun\xc5\xb3 ir muzikali\xc5\xb3 daininink\xc5\xb3, pareng\xc4\x97 daug sud\xc4\x97ting\xc5\xb3 k\xc5\xabrini\xc5\xb3. Tai J. Haydno oratorija \xe2\x80\x9ePasaulio sutv\xc4\x97rimas\xe2\x80\x9c, L. van Beethoveno Devintoji simfonija ir Fantazija, W. A. Mozarto \xe2\x80\x9eRequiem\xe2\x80\x9c, G. Mahlerio Tre\xc4\x8dioji simfonija d \xe2\x80\x93 moll, G. Verdi \xe2\x80\x9eRequiem\xe2\x80\x9c, D. \xc5\xa0ostakovi\xc4\x8diaus Tryliktoji simfonija, D. Mijo (Milhaud) \xe2\x80\x9eKaro kantata\xe2\x80\x9c, J. Brahmso \xe2\x80\x9eVoki\xc5\xa1kas requiem\xe2\x80\x9c, J. Juzeli\xc5\xabno simfonija \xe2\x80\x93 oratorija \xe2\x80\x9eCantus magnificat\xe2\x80\x9c, V. Juozapai\xc4\x8dio oratorija \xe2\x80\x9eTu, \xc4\x85\xc5\xbeuole, tu, v\xc4\x97tralau\xc5\xbei" ir kt. Brand\xc5\xbeiais k\xc5\xabriniais papild\xc4\x97 Lietuvos radijo fonotekos fondus (\xc4\xafra\xc5\xa1\xc4\x97 30 kantatinio \xe2\x80\x93 oratorinio \xc5\xbeanro ir 450 k\xc5\xabrini\xc5\xb3 a cappella), \xc4\xafdainavo 6 plok\xc5\xa1teles, dalyvavo dain\xc5\xb3 \xc5\xa1vent\xc4\x97se ir kituose kult\xc5\xabros renginiuose, gastroliavo Rusijoje, Ukrainoje, Gruzijoje, Arm\xc4\x97nijoje, Azerbaid\xc5\xbeane ir kitur._NEWLINE_1988\xe2\x80\x931993 m. Lietuvos muzik\xc5\xb3 draugijos kamerinio mi\xc5\xa1riojo choro vadovas. ] kolektyv\xc4\x85 susib\xc5\xabr\xc4\x97 sostin\xc4\x97s chorved\xc5\xbeiai, muzikos mokytojai ir studentai (25 dalyviai). Pirmieji choro koncertai vyko 1989 m. J. Naujalio gimimo 120-osioms metin\xc4\x97ms pa\xc5\xbeym\xc4\x97ti \xe2\x80\x93 atliktos mi\xc5\xa1ios \xe2\x80\x9e\xc5\xa0ven\xc4\x8diausi\xc5\xb3 Kristaus \xc5\xbdaizd\xc5\xb3 garbei\xe2\x80\x9c ir motetai. 1989 m. Vilniaus sporto r\xc5\xabmuose choras dainavo koncerte \xe2\x80\x9eAm\xc5\xbeino \xc4\xaf\xc5\xa1alo \xc5\xbeem\xc4\x97je", dalyvavo tarptautiniame kamerini\xc5\xb3 chor\xc5\xb3 festivalyje Rygoje ir Jaunimo kamerin\xc4\x97s muzikos dienose Druskininkuose. 1990 m. dalyvavo tarptautiniame religin\xc4\x97s muzikos festivalyje \xc5\xa0iauliuose, koncertavo Vokietijoje ir Lenkijoje. Koncert\xc5\xb3 sureng\xc4\x97 Vilniaus, Kauno, \xc5\xa0iauli\xc5\xb3 ir periferijos ba\xc5\xbeny\xc4\x8diose. Koncert\xc5\xb3 programose buvo sen\xc5\xb3j\xc5\xb3 ital\xc5\xb3, Vakar\xc5\xb3 Europos klasik\xc5\xb3 ir lietuvi\xc5\xb3 kompozitori\xc5\xb3 k\xc5\xabrini\xc5\xb3. 1992 m. tarptautiniame chor\xc5\xb3 konkurse Spittalyje (Austrija) laim\xc4\x97jo tre\xc4\x8di\xc4\x85j\xc4\x85 viet\xc4\x85._NEWLINE_P. Gylys \xc5\xbeinomas ir kaip pedagogas. 1970\xe2\x80\x931971 m. buvo Vilniaus J. Tallat-Kelp\xc5\xa1os auk\xc5\xa1tesniosios muzikos mokyklos choro dirigavimo d\xc4\x97stytojas ir choro studijos vadovas._NEWLINE_Nuo 1973 m. Lietuvos valstybin\xc4\x97s konservatorijos Choro dirigavimo katedros vyr. d\xc4\x97stytojas, kamerinio choro dirigentas, nuo 1985 m. docentas, nuo 1991 m. Liesurenge koncert\xc5\xb3 Vilniuje ir kituose Lietuvos miestuose, dainavo Latvijoje, Estijoje, \xc4\x8cekijoje, Vokietijoje ir \xc5\xa0vedijoje, dalyvavo Baltijos muzikos akademijos jungtinio choro renginiuose, talkino 1989 m. prad\xc4\x97tiems rengti J. Naujalio jaun\xc5\xb3j\xc5\xb3 dirigent\xc5\xb3 konkursams (1990 m. pirm\xc4\x85 kart\xc4\x85 surengtas tarptautinis konkursas). Choro studija rengia dirigavimo seminarus ir kursus, kuriuos veda \xc5\xbeym\xc5\xabs u\xc5\xbesienio dirigentai, dalyvauja Baltijos student\xc5\xb3, Lietuvos ir Pasaulio lietuvi\xc5\xb3 dain\xc5\xb3 \xc5\xa1vent\xc4\x97se, student\xc5\xb3 chor\xc5\xb3 festivaliuose, kituose kult\xc5\xabros renginiuose. Pedagogas i\xc5\xa1ugd\xc4\x97 per 40 choro dirigent\xc5\xb3._NEWLINE_Nuo 1997 m. choro dirigavim\xc4\x85 d\xc4\x97sto ir Vilniaus M. K. \xc4\x8ciurlionio men\xc5\xb3 gimnazijoje._NEWLINE_P. Gylys \xe2\x80\x93 respublikini\xc5\xb3 dain\xc5\xb3 \xc5\xa1ven\xc4\x8di\xc5\xb3 konsultantas, chor\xc5\xb3 konkurs\xc5\xb3 \xc5\xbeiuri pirmininkas arba narys, valstybini\xc5\xb3 egzamin\xc5\xb3 komisij\xc5\xb3 pirmininkas ir narys, dain\xc5\xb3 \xc5\xa1ven\xc4\x8di\xc5\xb3 repertuarini\xc5\xb3 komisij\xc5\xb3 narys, 1983 m. respublikinio moter\xc5\xb3 ir vyr\xc5\xb3 s\xc4\x85skryd\xc5\xbeio \xc5\xa0iauliuose ir 1985 m. respublikin\xc4\x97s dain\xc5\xb3 \xc5\xa1vent\xc4\x97s Vilniuje dirigentas, 1977 ir 1981 m. respublikini\xc5\xb3 student\xc5\xb3 dain\xc5\xb3 \xc5\xa1ven\xc4\x8di\xc5\xb3 Klaip\xc4\x97doje ir Marijampol\xc4\x97je dirigentas. Baltijos student\xc5\xb3 dain\xc5\xb3 \xc5\xa1ven\xc4\x8di\xc5\xb3 \xe2\x80\x9eGaudeamus-VII\xe2\x80\x9c Vilniuje (1978), \xe2\x80\x9e Gaudeamus-VIII\xe2\x80\x9c Rygoje (1981), \xe2\x80\x9eGaudeamus-XI\xe2\x80\x9c Rygoje (1991) ir \xe2\x80\x9eGaudeamus-XII" Tartu (1995) dirigentas. 1997 m. Baltijos ir \xc5\xa0iaur\xc4\x97s \xc5\xa1ali\xc5\xb3 dain\xc5\xb3 \xc5\xa1vent\xc4\x97s Gotlande (\xc5\xa0vedija) dirigentas ir Lietuvos chor\xc5\xb3 delegacijos meno vadovas ir vyr. dirigentas.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'